High Frequency Active Auroral Reseach Program (Visokofrekventni program za aktivno istraživanje aurore) set je antena koje emituju visoko frekventno (HF) radio zračenje. Ove antene koje se nalaze kraj Gakona na Aljasci služe za istraživanje Jonosfere. Struktura ovog članka je takva da pruža osnovnu terminologiju potrebnu da sam čitalac donese zaključak o postavljenom pitanju i sve do poslednje rečenice članka ne donosi nikakve zaključke od strane autora. Onima koje ne zanima moje mišljenje savetujem da preskoče poslednju rečenicu pošto su do poslednje rečenice sadržane isključivo relevantne činjenice.

Šta je Jonosfera i koja je njena uloga?

Ovaj ciklus se ponavlja, neutralni atom se ponovo razgradjuje na pozitivno i negativno naelektrisanje i tako u krug.

Jonosfera ima jednu sjajnu osobinu da zbog velikog broja naelektrisanih čestica (jona i elektrona) odbija HF radio zrake natrag ka Zemlji.

Ovo je jako znacajno jer je upravo to princip rada HF radija koji koriste npr. radio amateri. Za uspešnu komunikaciju između Evrope i Severne Amerike potrebno je da Jonosfera odbije HF radio talas ka Zemlji pa Zemlja natrag ka Jonosferi najmanje 5 puta. Međutim tokom geomagnetnih bura i Sunčevih baklji (perioda intenzivnog bombardovanja Zemlje zracima sa Sunca) Jonosfera trpi izvesne promene koje mogu biti takve da radio komunikacija bude potpuno onemogućena. Upravo je istraživanje i kontrola Jonosfere u centru istraživanja HAARP projekta, a sa ciljem postizanja kvalitetnije komunikacije radio talasima.

Kako i gde se formiraju cikloni?

Vreme se formira u Troposferi a zavisi od velikog broja parametara pre svega gradijenata (razlika) u pritisku, temperaturi i vlažnosti vazduha. Troposfera predstavlja najniži sloj atmosfere na visini 0-12 km. Troposfera je sastavljena pre svega od vodene pare i aerosoli. Kada se u Troposferi jave oblasti niskog vazdušnog pritiska (ovo je laičko objašnjenje) može doći do vrtložnog strujanja vazduha, od oboda ka sredini, sa tendencijom da se nejednaki pritisci izjednače. Ovako nastaju cikloni (kakav je bio ciklon Tamara koji je izazvao pustoš širom Srbije i BiH). Cikloni su uglavnom praćeni obilatim vetrovima i ogromnom količinom kiše.

Može li HAARP formirati ciklon a samim tim i kreirati kataklizmične padavine kakvih smo svi bili svedoci?

Za kraj odgovoriću na pitanje: Može li HAARP sistem imati primenu u vojnoj industriji? Svakako da može, poboljšanjem sopstvenih komunikacionih sistema, kao i metodama kojima onemogućavate komunikaciju između trećih strana stičete ogromnu prednost na terenu. HAARP je delom finansiran od Američkih vazduhoplovnih snaga, Američke mornarice i Odbrambene agencije za napredne istraživačke projekte, a takvi projekti (ovo je mišljenje iz prve ruke) uvek imaju jednim delom tajni karakter vezan za vojna istraživanja (pre svega u slučaju HAARP-a radi se o komunikaciji između podmornica na velikim dubinama).

No čini se (barem meni) da jednostavno nema ni promila šanse da sistem kao što je HAARP može izazvati i najmanji uticaj na vremenske prilike, uključi mozak pre nego klikneš share, neznanje i neukost su pobili više ljudi od prirodnih katastrofa.